[I]n nomine Patris et Filii et Spiritus sancti amen. Nos Adam archidiaconus et G. decanus Sancti Germani Autisiodorensis et magister P. Pulverellus canonicus Parisiensis a domino papa judices delegati in causis quas monasterium Vallis lucentis proponebat contra dominam Ydam Trianguli uxorem quondam domini Anselli de Triangulo, amministrantem res filiorum suorum, lite coram nobis tanquam contra administraticem legitime contestata, receptis testibus et instrumentis, auditis confessionibus et omnibus que partes coram nobis proponere voluerunt diligenter consederatis, cum fides nobis facta fuerit quod dictum monasterium longissimo tempore libere possiderit nemora que dicuntur Capra sicca, Seboart, Briveres, La Perte, Lumeen, Fauconoit, Lo Rochoi, la Luvane, Fuissetes, Foisians, Sollen, Vilefranche, Vinoles et adhuc libere debeat possidere ; pluribus diebus partibus ad audiendam diffinitivam sententiam assignatis et parte domine per contumatiam absente condempnavimus dominam Ydam in hoc quod eis permittat libere possidere nemora supradicta salva questione proprietatis. Homines etiam monasterii inventos in nemoribus quod capi fecit et vadia eorum liberet omnino ut nullam molestiam inferat dictis hominibus vel plegiis eorum aut ipsi monasterio. Condempnamus etiam dominam Ydam ut decetero permittat dictum monasterium libere trahere minam ferri quantum unum fornellum sufflare potest in nemore quod dicitur Luisant quia fides nobis legitime facta est monasterium longo tempore in possessione fuisse et super hoc violentiam eidem factam salva questione proprietatis. Et ut permittat similiter extrahere minam ferri per quinque annos quantum unum fornellum sufflare potest, ratione preteriti temporis quia a tanto tempore eidem facta est violentia. Condempnamus etiam dominam Idam ut permittat fratres libere habere usuagium pasture ad omnia pecora in foresta Fossei et in nemore de Lusant et in omnibus terris Gaufridi militis Torti que sunt in finagio Foisseii usque ad Vennam fluvium, omni tempore preter quam in pratis, quia fides nobis facta est monasterium Vallis lucentis longo tempore in possessione fuisse et violentiam ei factam salva questione proprietatis. De dampno autem petito ab ipsa propter ejus prohibitionem vel domini Anselli de Triangulo liberamus eandem. Condempnamus etiam dictam dominam ut libere permittat monasterium memoratum in nemore Lailelii quod a quibusdam dicitur Li Haiet accipere usuagia in lignis et pasturis et in mina, quia fides facta est nobis monasterium Vallis lucentis in possessione fuisse et violentiam ei factam salva questione proprietatis. De dampnis autem petitis ex ejus prohibitione vel domini Anselli eandem liberamus. Condempnamus etiam dictam dominam ut dictum monasterium permittat libere uti usuagio ad omnia recessaria in lignis et pasturis in nemore quod dicitur Lanci, salva questione proprietatis. Condempnamus etiam dictam dominam ut permittat fratres Vallis lucentis mittere pecora ad pasturam in nemora et terras et prata que fuerunt domini Anselli circa abbatiam vel circa earum tres grangias Luvane, Biaveoir, Tochebuef, salva fide proprietatis questione, quia fides nobis facta est monasterium Vallis lucentis longo tempore in possessione fuisse et violentiam ei factam. Condempnamus etiam dictam dominam ut reddat equum quem dominus Ansellus duxit ad Sanctum Egydium vel si non potest centum solidos pro equo. De equo quem petierat monasterium Vallis lucentis tanquam commendatum qui dicebatur Bretons absolvimus dictam dominam. Condempnamus etiam dictam dominam ut reddat quendam equum quem habet ab abbatia. Condempnamus etiam eandem dominam in octo libris et septem solidis Pruviniensibus eidem monasterio reddis. De quatuor autem equis quos monasterium dicebat sibi ablatos per dominum Ansellum dictam dominam absolvimus. Actum publice Parisius, anno Domini M° CC° duodecimo mense decembri.